kardosdrur/scandi-wiki huggingface dataset:
Tørveproduktion i Jylland

Tørveproduktion i Jylland er en dansk dokumentarisk optagelse.

Handling 
Industriel tørveproduktion i Jylland: Opgravning og æltning. Tørv i stakke. Nedgravning af drænrør. Etablering af afvandingskanaler. Jernbanetransport af tørv. Diverse specielle produktionsmaskiner og de mange arbejdsprocesser dokumenteres. Også kvinder og større børn arbejder med i tørveproduktionen.

Referencer

Eksterne henvisninger 
 

Dokumentariske optagelser
Stumfilm fra Danmark
Rødovre (dokumentarfilm)

Rødovre er en dansk dokumentarisk optagelse fra 1948.

Handling 
Et byportræt af Rødovre. Et af kommunens nyeste boligkvarterer, frit og luftigt, ligger på Tårnvej. Kommunens østgrænse er ved Damhussøen. Beboelseskvarterene Doktorhaven på Elvergårdsvej og Horsevænget. Vej- og anlægsarbejde omkring det gamle Torbenhus og de nye beboelsesejendomme.

Referencer

Eksterne henvisninger 
 

Dokumentariske optagelser
Danske film fra 1948
Lammefjordsfilmen

Lammefjordsfilmen er en dansk dokumentarisk optagelse fra 1946.

Handling 
Om afvandingen af Lammefjorden og dens forandring til agerland. Dæmningen blev bygget i 1874, og den efterfølgende udpumpning begyndte i januar 1875. Sænkningen af vandstanden i Lammefjorden kom til at ske i etaper. Det formodes at optagelserne er fra omkring 1943, hvor man nåede den endelige vandstandssænkning på -7 meter. Vi ser arbejdet på dæmningen, gravning af kanaler og inspektion. Den sandede landbrugsjord bruges bl.a. til korn- og aspargesdyrkning. Aspargesene hyppes, stikkes og pakkes og fragtes på hestevogn til stationen. Vi får også indblik i skalleindustrien på Lammefjorden, sveskeblommeavl, tobaksavl.
Ved en festlig lejlighed taler gårdejer Chr. Hansen, Aavang, som er formand for Lammefjordens Lodsejerlag og generaldirektør Ole Olsen (1863-1943). Ved sommermøde i Byhaven Faarevejle taler Christmas Møller (1894-1948).

Medvirkende 

 Ole Olsen
 Christmas Møller

Referencer

Eksterne henvisninger 
 

Dokumentariske optagelser
Danske film fra 1946
Med Alsbanen gennem Sønderborg

Med Alsbanen gennem Sønderborg er en dansk dokumentarisk optagelse fra 1933.

Handling 
Med Alsbanen over Kong Christian den X's Bro ("Alssundbroen") og videre gennem Sønderborg by, hvor toget kører ad Jernbanegade. Årstallet er anslået ud fra, at jernbanesporet er anlagt med sporvidden 1.435 mm (normalspor). Ved lov af 29. marts 1924 var det blevet besluttet at lade DSB overtage strækningen Sønderborg-Mommark og ombygge banen fra smalspor til normalspor. Driften af Amtsbanerne på Als blev således nedlagt i udgangen af februar 1933 og den nye strækning, Mommark-banen, åbnedes 15. juni 1933. Specielt for banen var strækningen fra Kong Christian den X's Bro, hvor toget kørte langsomt gennem Jernbanegade til bystationen i Sønderborg. Mommark-banen blev nedlagt 27. maj 1962.

Referencer

Eksterne henvisninger 
 

Dokumentariske optagelser
Danske film fra 1933
Opførelsen af Aarhus Raadhus 1938-41

Opførelsen af Aarhus Raadhus 1938-41 er en dansk dokumentarisk optagelse fra 1941.

Handling 
Rådhuset, tegnet af arkitekterne Arne Jacobsen og Erik Møller, bliver placeret på den nedlagte kirkegård mellem Parkallé, Sønderallé og Frederiksallé. Byggeudvalget tager på studierejse til Norge og Sverige. I foråret 1938 begynder man det omfattende udgravningsarbejde. Den 24. september 1938 nedlægges grundstenene under stor festivitas forestået af borgmester Hans Peder Christensen. Anlægsarbejdet fortsættes, til vinteren 1938-39 for en tid standser arbejdet. I juni 1939 påbegyndes hovedentreprisen, og det lykkedes at føre bygningen til rejsehøjde på 175 arbejdsdage. 21. december 1939 er der rejsegilde. Herefter ligger arbejdet igen stille indtil april 1940 pga. vintervejr med hård frost. Dagen før indvielsen afsløres billedhugger Johs. Bjergs springvand 'Agnete og havmanden' - samme dag bliver rådhusuret sat i gang. 2. juli 1941, hvor Århus også fejrer 500-årsdagen for byens købstadsrettigheder., indvies rådhuset. Foruden lokale honoratiores ses rådhusets arkitekt Arne Jacobsen og Kronprinseparret Frederik og Ingrid.

Medvirkende 

 Arne Jacobsen
 Kong Frederik IX
 Dronning Ingrid

Referencer

Eksterne henvisninger 
 

Dokumentariske optagelser
Danske film fra 1941
Boligkommissionens saneringsfilm 1965

Boligkommissionens saneringsfilm 1965 er en dansk dokumentarisk optagelse fra 1965.

Handling 
Registrering af saneringsområder i det indre København: Nikolaj Plads, Nikolajgade-Bremerholm, Vingaardstræde, Dybensgade, Herluf Trolles Gade, Landemærket-Åbenrå, Gothersgade, Christianshavn, Gammelholm, Rosengården-Fiolstræde-Krystalgade-Peter Huitfeldtstræde og Løvstræde.
Filmen dokumenterer de gamle københavnske baggårde og nedrivning af baghuse samt gaderne og hverdagslivet, der udfolder sig.

Referencer

Eksterne henvisninger 
 

Dokumentariske optagelser
Danske film fra 1965
Klip fra Dansk Film Revy 1938-1954

Klip fra Dansk Film Revy 1938-1954 er en dansk dokumentarisk optagelse fra 1954 indeholdende klip fra ugerevyer produceret mellem 1938 og 1954.

Handling 
1938
1) Kloakeringsarbejde ved Bellevue Strand.
2) Ny jernbanebro over Limfjorden færdiggøres og indvies.
3) Burmeister & Wains nye dansk-producerede lastbiler præsenteres i hele landet (uden lyd).

1939
1) Danmarks Akvarium i Charlottenlund er næsten færdigt. Indvielsen skal finde sted til april.
2) Vandstrandvejen ved Helsingør bygges.
3) Kvæsthusbroen udvides - det koster ca. 1 mio. kroner.
4) Arbejdet med indtørring af Lammefjorden nordvest for Holbæk - den rige fiskebestand overføres til store fiskedamme.
5) Vildsundbroen, der gør Mors landfast med Thy, opføres. Den 16. juli er der indvielse.
6) 2. Verdenskrig bryder ud - reaktioner på Rådhuspladsen i København.
7) Thorvaldsens Museum sikres med sandsække.
8) Offentlige beskyttelsesrum graves.
9) Med færgen "Hammershus" gennem minefyldt farvand i Østersøen. En tysk lods tages ombord inden gennemsejlingen og afløses af en dansk.
10) Dansk artilleri afholder øvelse.
11) Kavaleriet rider ud fra Østerbro Kaserne til øvelse.
12) Esbjerg rammes af 4 engelske bomber d. 4. september.
13) Sygeplejersker øver brug af gasmasker.
14) Københavns Brandvæsen demonstrerer bekæmpelse af sennepsgas.
15) Nye skatter og afgifter på spiritus og tobaksvarer.
16) Sukker rationeres.
17) Hvad man skal føre i tilfælde af mørklægning. Instruktion om tilflugt under luftangreb.

1940
1) Tørveproduktion ved Herning, og udvinding af brunkul i lejr ved Brande i nærheden af Gejlager.
2) Arbejdsløse rejser til Tyskland.
3) Radiohuset på Rosenørns Allé står snart færdigt.
4) Tyske soldater afholder parade på Jagtvej.
5) Alsang i hele landet, bl.a. ved Frederiksberg Slot. Man regner med 800.000 deltagere på landsplan.
6) Mønbroen bygges.

1941
1) Vintervejr i Københavns Havn.
2) Fængsel i Stokhusgade nedrives og erstattes af Danmarks Tekniske Højskole.
3) Aftale om Fugleflugtslinjen over Femern Bælt underskrives.

1943
1) Rødvig fiskerihavn på Stevns indvies 28. maj.
2) Møn-broen indvies 30. maj.

1945 Frihedskæmper begravelse i Mindelunden i Ryvangen 29. august.

1946 Kulbrydning på Bornholm - 20 tons er brudt.

1947 "Radiohuset", Hagen Hasselbalchs kortfilm fra 1947.

1949 Nye hangarer indvies i Kastrup, de er Europas største.

1950
1) Automobiludstilling i Forum (fra Politiken Filmjournal nr. 28, 1950).
2) Marshall-hjælpens første resultater: Dansk Industris udstilling i Illum vidner om nye vareforsyninger.

1951 Danmarks og USA underskriver forsvarsaftale om Grønland.

1952
1) Munkholmbroen over Bramsnæsvig ved Holbæk indvies.
2) Amerikansk flybase ved Thule.
3) Første passagerfly over Nordpolen - SAS's Arild Viking.

1953
1) DSB indvier S-bane mellem Valby-Glostrup.
2) Åbning af det ny Folketing efter Grundlovsændring.

1954
1) Øvelse i iskørsel på Sortedamssøen.
2) Indvielse af Langebro 27. juni.
3) Hjemmeværnsøvelse ved Holbæk.

Referencer

Eksterne henvisninger 
 

Ugerevyer
Danske film fra 1954
Danmark i 1930'erne
Danmark i 1930'erne
Danmark i 1940'erne
Danmark i 1950'erne
Dansk Filmjournal 1

Dansk Filmjournal 1 er en titlen på en sammenklipning af indhold fra en række danske ugerevyer produceret i årene 1956-1966.

Handling 
En række ugerevyindslag fra 1956-1966 klippet sammen:
1956: 1. september er der trafikanalyse i hele København.
1958:
1) 1. marts indvies et nyt parkeringshus i København i Nyropsgade. Parkeringshuset er i 7 etager med plads til 600 biler.
2) 1. juni er der rejsegilde på den store, nye terminalbygning (Terminal 2) i Københavns Lufthavn.
3) 1. december: Optagelser fra forskellige islandske indenrigsruter. En af turene går til Ísafjörður.
1960: 30. april indvies den store, nye terminalbygning (Terminal 2) i Københavns Lufthavn. Dronning Ingrid og Frederik 9. deltager i begivenheden.
1962: 1. september er der indvielsesfest i forbindelse med åbningen af en stor flyveplads i Billund.
1956: Det såkaldte "gamle banegårdsterræn" på hjørnet af Gl. Kongevej og Vester Farimagsgade forsvinder.
1959: Rangerterrænet ved Korsør Station udvides.
1966: Forslag om tunnelbane i København. Optagelser fra Nørreport Station og forskellige undergrundsbaner i Frankrig og Sverige.
1962:
1) I Halskov Havn er man ved at etablere et nyt færgeleje til dobbeltdækkerne.
2) 1. december: Fugleflugtslinien nærmer sig langsomt sin fuldendelse. I Rødbyhavn er man i fuld gang med at færdiggøre de store færgelejer.
1963: 14.maj bliver Fugleflugtslinien åbnet. Kong Frederik d. 9. deltager i indvielsen og mødes med den tyske forbundspræsident Heinrich Lübke.
1957:
1) I Knudshoved Havn er man ved at etablere et nyt færgeleje til dobbeltdækkerne.
2) 27. maj indvies Halsskov-Knudshoved-færgeruten. Gæsterne ankommer til Halsskov i busser og biler og kører ombord på færgen.
3) 800 vejtræer fældes.
1956: Besøg i nyopført enfamilieshus i Søborg. Eksperimentet består i at bygge et hus til 35.000 kr.
1957: Opførelsen af den nye stationsbygning på Lyngby Station.
1958:
1) Sanering på grunden hvor Kinopalæet og Codanhus senere opføres.
2) Udstilling om byggefejl.
3) Fra Udstillingen ’Eget Hus’. Huse udefra og indefra, med typisk 1950'er design, mørke skabslåger og emalje køkkentøj.
4) System i byggeri: Lego er forbillede for international standardisering af byggeelementer.
5) Ny kontorbygning i Billund indvies. Optagelser fra Lego-fabrikken.
6) Sjællandsbroen under opførelse.
7) Akustikken i Sidney Opera House beregnes hos dr.techn. Vilhelm Lassen-Jordan i landsbyen Gevninge.
8) Rejsegilde på Vanførefondens højhus ved Hans Knudsens Plads.
1959:
1) Sjællandsbroen indvies. Trafikminister Kai Lindberg m.fl. holde tale. De første køretøjer og fodgængere krydser broen.
2) Codanhus under opførelse.
1960:
1) Det gamle Kinopalæet nedrives.
2) Østifternes bygning ved Jarmers Plads nedrives.

Medvirkende 

 Kong Frederik IX
 Dronning Ingrid
 Dario Campeotto

Referencer

Eksterne henvisninger 
 

Ugerevyer
Danske film fra 1966
Dansk Filmjournal 2

Dansk Filmjournal 2 er en dansk dokumentarisk optagelse fra 1965.

Handling 
En række ugerevyindslag fra 1956-1966 klippet sammen:
1960: Christians Brygge broen ved Knippelsbro, Ny motorvej ved Lyngby.
1961: Christians Brygge broen indvies.
 1962: Parkeringsanlæg og forretningscenter under opførelse midt i Aalborg ved Budolfi Kirke, Ågade i København skal gøres bredere og den sidste rest af Ladegaardsåen overdækkes, Indlæg om bevaring af gamle bygninger i København, Langelandsbroen indvies, Kong Frederik d. IX's bro indvies i Nykøbing Falster.
 1963:Kodak flytter til nye lokaler, Rigshospitalet bygges om, Herning-hallerne snart færdige.
 1964 Det gamle Valby omkring Skolegade/Mosedalsvej, Ny banelinie langs Køge Bugt anlægges, Inddæmning påbegyndt på Avedøre Holme, Bellacentret opføres ved Bellahøj, Mere om Avedøre Holme.
 1965: Forskellige byggeprojekter i København - Nationalbanken, Royal Hotel, Axelborg, Ny bro over Sebbersund, Arkitektkonkurrence om Industriens Hus er afgjort (farveindslag) Arne Jacobsen vinder, Bro til Tåsinge påbegyndt, Bella Centret åbnes, Indvielse af Tuborgs nye kontorbygning.
 1958: Indvielse af amtssygehuset i Glostrup.
 1956: Byggearbejdet er i gang på Halsskov-Knudshoved.
 1961 Byggeriet af Hanstholm Havn er for alvor begyndt.
 1957: Det danske atomkraftværk ved Risø.
 1958: Risø indvies med Niels Bohr, Viggo Kampmann, H.C. Hansen, Jens Otto Krag og kongeparret. Byggeriet af Hotel Royal.
 1961: Hotel Royal færdigt.

Referencer

Eksterne henvisninger 
 

Dokumentariske optagelser
Danske film fra 1965
Danmark i 1950'erne
Danmark i 1960'erne
Dansk Filmjournal 3

Dansk Filmjournal 3 er en dansk dokumentarisk optagelse fra 1965.

Handling 
1965: Stålvalseværket i Frederiksværk udvider. Kong Frederik d. IX overværer indvielsen af den nye Konti-værk, som er gennemautomatiseret.

Arkitektkonkurrencen om det nye Industriens Hus blev afgjort og Arne Jacobsens forslag vandt, men det bliver Erik Møllers tegnestue, der skal stå for det kommende byggeri.

Referencer

Eksterne henvisninger 
 

Dokumentariske optagelser
Danske film fra 1965
Begivenheder i 1965
Frederiksværk
Arne Jacobsen
Danmark i 1960'erne
Kolding - et Centrum for Brunkuls Transporterne

Kolding - et Centrum for Brunkuls Transporterne er en dansk dokumentarisk optagelse fra 1942.

Handling 
Om brunkulsproduktion under krigen. Optagelser fra Tuxen og Hagemanns kulplads i Kolding Havn, hvor et skib lastes med brunkul. Det københavnske firma var en overgang Danmarks største brunkulsfirma. En delegation, sandsynligvis fra Tuxen og Hagemann, tager på udflugt med Troldhedebanen til brunkulslejrene. I løbet af turen besøger deltagerne Kjærhedelejet. Frokosten bliver indtaget på en restaurant i Sdr. Felding, inden turen går retur mod Kolding. En del af optagelserne indgår også i Danmarks skjulte reserver.

Referencer

Eksterne henvisninger 
 

Dokumentariske optagelser
Danske film fra 1942
Danmark under 2. verdenskrig
Kolding
Energi i Danmark
Dansk Filmjournal 4

Dansk Filmjournal 4 er en en sammenklipning  fra 1958 af ugerevyer.

Handling 
En række ugerevyindslag fra 1957-1958 klippet sammen:

Besøg i eenfamilehuset. Gaskrig mod husbukke. Radiotaarn væltet. Lyngby Station. KB-taarnet indviet. Sanering. Udstilling om byggefejl. Udstilling om eget hus. System i byggeri, udvidelse hos Lego. Det nye Grønttorv. Sjællandsbroen. Akustik, Sidney Opera House. Gamle huse.
En del af indslagene findes også på "Dansk Filmjournal 1".

Referencer

Eksterne henvisninger 
 

Ugerevyer
Danske film fra 1958
Danmark i 1950'erne
Danmark set fra luften

Danmark set fra luften er en dansk dokumentarisk optagelse fra 1936.

Handling 
En flyvetur med en propelmaskine fra Jydsk Fyensk Flyveskole, Aarupgaard. Fiskerihavnen i Esbjerg. Margarinefabrikken Alfa i Vejen. Over Lillebæltsbroen. Odinstårnet ved Odense. Storstrømsbroen under opførelse. Margarinefabrikken Alfas fabrik i Nykøbing Falster. Danmarks højeste punkt, Ejer Baunehøj. Silkeborgsøerne og Gudenåens løb. Himmelbjerget. Tangeværket. Aaalborgtårnet. Margarinefabrikken Alfa i Aalborg. Hals Barre ved Limfjordens indsejling. Aalborg igen. Skarrehage Molerværk på Mors. Thyborøn Kanal, Skarreklit ved Bulbjerg og Vesterhavskyst. Hirtshals Havn. Grenen.

Referencer

Eksterne henvisninger 
 

Dokumentariske optagelser
Danske film fra 1936
Danmark i 1930'erne
DSB Brobygning

DSB Brobygning er en dansk dokumentarisk optagelse fra 1936.

Handling 
Fra 1928 til 1936 havde Midtsjællandske Jernbane en 300 meter lang bro over Roskilde Fjord, lidt syd for for Kronprins Frederiks Bro, som forbinder Frederikssund og Hornsherred. Jernbanebroen demonteres og transporteres til Aalborg. Det sidste minut er optagelser af det igangværende anlægsarbejde på den nye Knippelsbro, mens trafikken stadig strømmer over den gamle. Den nye Knippelsbro åbnede 17. december 1937.

Referencer

Eksterne henvisninger 
 

Dokumentariske optagelser
Danske film fra 1936
Ugerevy 1937/22

Ugerevy 1937/22 er en dansk ugerevy fra 1937.

Handling 
1. Kong Christian IV’s gamle ladegård forsvinder for at gøre plads til det nye radiohus på Rosenørns Alle.
2. Ruiner af det gamle gældsfængsel.
3. Ringridning i Tønder, 125 års jubilæum, med deltagelse af kongeparret.
4. Årets store motorløb. Elektroløbet på Amager Travbane. Motorcykler.
5. Kvindeatletik på Frederiksberg Stadion. Vandrepokal fra Kino "Den vide Verden" overrækkes af Dir. Møller.

Referencer

Eksterne henvisninger 
 

Ugerevyer
Danske film fra 1937
Colorful Caribbean

Colorful Caribbean er en amerikansk dokumentarisk optagelse fra 1936 instrueret af Rudolph W. Mueller.

Handling 
Tidlig farvefilm fra det caribiske øhav.
Rudolph Mueller og hans danske kone Karen Mueller rejste i 1935 eller 1936 rundt i det caribiske øhav med et smalfilmskamera.
De rejste med dampskib til Porto Rico, Curacao og Cartagena i Columbia. Kameraet fanger adskillige stemningsbilleder fra by og havn og f.eks. ses et tysk skib bemandet med "Typiske unge mænd fra Hitlers 3. rige". På Curacao, en tidligere hollandsk koloni, møder vi hollandsk arkitektur og flotte biler og i Columbia er der nærmest western-stemning med støvede veje og æsler belæsset med vandtønder. Studèr også arbejdsforholdene under losning af varer fra skib - tiden før europapallens opfindelse.

Referencer

Eksterne henvisninger 
 

Dokumentariske optagelser
Amerikanske film fra 1936
Carlsberg Funktionærforening 1934-1937

Carlsberg Funktionærforening 1934-1937 er en dansk dokumentarisk optagelse fra 1937. Filmen indeholder klip fra årlige udflugter afholdt af funktionærforeningen på Carlsbergbryggeriet.

Handling 
Optagelser fra Carlsberg Funktionærforenings sommerudflugter 1934-1937.
I juli 1934 går udflugten til Hven. Foreningen mødes på Københavns Havn, hvor de går ombord på en af Øresundsselskabets både. Så går turen til Hven og Restaurant Turistgaarden. Der er vind i sejlende og højt humør ombord. 

I sommeren 1935 skal foreningen til Vallø, Stevns og Rødvig. Første stop er Vallø Strandhotel, hvor deltagerne hygger sig med diverse udendørsaktiviteter. Næste stop er Stevns Klint, hvor klinten bliver betragtet fra søsiden. Nu har deltagerne samlet nok appetit til at indtage det store kolde bord på Rødvig Kro, men inden da er der lige tid til en lille gåtur på havnen i Rødvig. 

1936 er det store olympiadeår, og det markerer foreningen på deres sommerudflugt, der denne gang går til Esrom Kro. Her udkæmpes forskellige kampe om mesterskaberne i ægge- og sækkevæddeløb, inden turen går videre til Hulerød Badehotel, hvor nogle af deltagerne svømmer om kap. 

1937 står i skovturens tegn. På Lindenborg Kro gør foreningen holdt for at drikke kaffe i det grønne, og i Jægerspris nydes en afsvalende øl på Jægerspris Slotskro. Hele turen kulminerer på Ny Holte Hotel, hvor det store kolde bord venter på de sultne deltagere.

Referencer

Eksterne henvisninger 
 

Dokumentariske optagelser
Danske film fra 1937
Carlsbergs historie
Paa udflugt gennem Danmark - fra Sjælland til Skagen og Falster

Paa udflugt gennem Danmark - fra Sjælland til Skagen og Falster er en dansk turistfilm fra 1937.

Handling 
Filmen tager os på biltur igennem forskellige egne af Danmark. Først med bilfærge fra Kalundborg til Aarhus, Den Gamle By, Stadion, Mindeparken og Marselisborg Slotspark. Derefter ses Rebild Bakker, Skovbakkens Tårn i Aalborg med udsigt ud over Aalborg by, Skagen og et nedbrændt hotel samt Grenen. Herefter Løkkens Strandpavillion og "Vester-Vov-Vov", Silkeborgs store globus og Himmelbjerget, Mols, Ebeltoft og solnedgang over Kattegat.

Så til Jyderup, ankomst på togperron, billeder fra udendørsservering på Skarridsø Hotel og hestemarked. Kalundborg med Vor Frue Kirke. Herefter følger en biltur over Sydsjælland til Falster - gennem Køge, forbi Vallø Slot, frokost på Rønnede Nye Kro og videre over Storstrømsbroen. Nykøbing Falster i regnvejr. Retur over Storstrømsbroen - nu i godt vejr. Munkebakken i Næstved, og til slut Gisselfeld Kloster ved Haslev.

Referencer

Eksterne henvisninger 
 

Dokumentariske optagelser
Turistfilm fra Danmark
Danske film fra 1937
Regeringsjubilæet

Regeringsjubilæet er en dansk dokumentarisk optagelse fra 1937.

Handling 
Kong Christian X's 25 års regeringsjubilæum fejres i et festpyntet København. Det er den 15. maj 1937.

Medvirkende 

 Kong Christian X
 Dronning Alexandrine
 Kong Frederik IX
 Dronning Ingrid

Referencer

Eksterne henvisninger 
 

Dokumentariske optagelser
Danske film fra 1937
Begivenheder i 1937
Det danske kongehus
Danmark i 1930'erne
Kong Christian X's 75 års fødselsdag

Kong Christian X's 75 års fødselsdag er en dansk dokumentarisk optagelse fra 1945.

Handling 
Kong Christian X's 75 års fødselsdag. København er udsmykket til ære for kongen. Det er første gang siden 1939, at Vagtparaden trækker op i rød galla. I slutningen af filmen er der optagelser fra bisættelse i Roskilde Domkirke.

Medvirkende 

 Kong Christian X
 Dronning Alexandrine

Referencer

Eksterne henvisninger 
 

Dokumentariske optagelser
Danske film fra 1945
Begivenheder i 1945
Det danske kongehus
Dronning Margrethe II som ung

Dronning Margrethe II som ung er en dansk dokumentarisk optagelse fra 1955.

Handling 
En række klip og råoptagelser med den kongelige familie fra årene omkring 1945-1955 (ligger ikke kronologisk):
Kongeparret og prinsesse Margrethe ankommer i bil til Christiansborg, formentlig Folketingets åbning. Kongeparret og de tre prinsesser drikker te på Amalienborg (optagelsen er med i "Danmarks Konge" fra 1957). Kongeskibet Dannebrog med hele familien ombord lægger til kaj i Haderslev og modtages af byens borgere. Kongefamilien besøger Christiansfeld. Klip til fødselar Kong Chr. X med sin familie på Amalienborgs balkon - kongen fylder 75 år. Folket hylder ham med flag, hele København er udsmykket. Kransenedlæggelse ved mindesmærke. Langelinie: kongeligt besøg fra Norge, karetoptog gennem byen. Klip til kongeskibet Dannebrog - den kongelige familie lægger til i Sønderborg. Flyvepladsen i Narsarsuaq i Sydgrønland: Kong Frederik IX vinker til lettende fly. Langelinie: Dronning Ingrid og tre forventningsfulde prinsesser tager imod kongen. Klip til Gråsten Slot, hvor prinsesserne og Dronningen er iført grønlandske klædedragter.

Nogle af optagelserne ses også i 'Danmarks konge'.

Medvirkende 

 Dronning Margrethe II
 Kong Frederik IX
 Dronning Ingrid
 Kong Christian X
 Dronning Alexandrine
 Prinsesse Benedikte
 Prinsesse Anne-Marie

Referencer

Eksterne henvisninger 
 

Dokumentariske optagelser
Danske film fra 1955
Høstarbejde under Krigen: Hørbehandling

Høstarbejde under Krigen: Hørbehandling er en dansk dokumentarisk optagelse fra 1941.

Handling 
Alle faser af hørproduktion: efter høstning bredes hørstænglerne ud på marken til tørring, hvorefter de bindes i bundter og køres ind. På fabrikken foregår en rensning og kæmning i flere maskiner, og afslutningsvist spindes hørren til garn og vævning af tekstiler. Det er primært kvinder, der arbejder ved de store maskiner i produktionshallen.

Referencer

Eksterne henvisninger 
 

Dokumentariske optagelser
Reportagefilm fra Danmark
Danske film fra 1941
Danmark i 1940'erne
Virksomhedsfilm fra Danmark
Hør
Landbrug
Fiskeri under Krigen

Fiskeri under Krigen er en dansk dokumentarisk optagelse fra 1941.

Handling 
Med fiskekutterne H.58 TYFON og H.249 MILANO på arbejde. Nettene hives ind, fulde af sild. Fangsten sorteres på dæk og sildene hældes i fiskekasser. De to kuttere benytter sig af såkaldt 'par-trawling', dvs. trawling hvor to kuttere slæber sammen på ét trawl. De slæber på hver deres ende af tovet med trawlet imellem dem efter bådene. Dette var en meget normal måde at trawle sild på, ikke mindst når kutterne ikke havde så stor motorkraft. Dobbeltslæb, som det også kaldes, finder stadig sted i dansk fiskeri. H'et på kutternes stævne indikerer, at de er hjemmehørende i Hundested. Hundestedfiskerne gik efter sild i Kattegat, Storebælt og den vestlige Østersø. H.58 TYFON ejedes under krigen af C. Jensen, Hundested, og H.249 MILANO ejedes af Niels M. Rasmussen, Hundested.

Referencer

Eksterne henvisninger 
 

Dokumentariske optagelser
Danske film fra 1941
Danmark i 1940'erne
Fiskeri
Knudshoved - Sydsjælland

Knudshoved - Sydsjælland er en dansk dokumentarisk optagelse fra 1931.

Handling 
Landskabet på Knudshoved optaget 20. oktober 1931 af Kai Ulldal.

Referencer

Eksterne henvisninger 
 

Dokumentariske optagelser
Naturfilm fra Danmark
Danske film fra 1931